বাংলাদেশে কম্পিউটারের ইতিহাস
ষাটের দশকে দেশে ও বিদেশে বৈজ্ঞানিক গবেষণাসহ ব্যাংক-বীমা ও ব্যবসা-বাণিজ্যে দ্রুত প্রসার ঘটতে শুরু করে; এবং এজন্য রুটিন হিসাবের পরিমাণ যেমন বৃদ্ধি পায় তেমনি প্রয়োজন হয়ে পড়ে হিসাবে দ্রুততা আনয়নের। বড় বড় অনেক প্রতিষ্ঠানে হাতে-কলমে হিসাব পরিচালনা প্রায় অসম্ভব হয়ে ওঠে। এসময় দেশের কয়েকটি বৃহৎ প্রতিষ্ঠান ব্যয়বহুল মেইনফ্রেম কম্পিউটার স্থাপন করে। ষাটের দশকের শেষ দিকে তদানীন্তন হাবিব ব্যাংক IBM 1401 কম্পিউটার এবং ইউনাইটেড ব্যাংক IBM 1901 কম্পিউটার স্থাপন করে। প্রধানত ব্যাংকের যাবতীয় হিসাব-নিকাশের জন্য ব্যবহূত এসব কম্পিউটার ছিল তৃতীয় প্রজন্মের মেইনফ্রেম ধরনের।
ডেস্কটপ কম্পিউটার
একেবারে প্রথম "প্রোগ্রাম করা যায় এমন ক্যালকুলেটর/কম্পিউটারের" বাজারজাত করা হয় ১৯৬০ দশকের দ্বিতীয়ভাগে। শুরু হয়েছিল ইতালীয় যান্ত্রিক প্রোগামা ১০১ (১৯৬৫) যার আকার ছিল একটি টাইপরাইটারের সমান। ১৯৭১ সালে আরো ডেস্কটপের মডেল বাজারে আসে। যার ফলশ্রুতিতে ১৯৭২ সালে, বাজারে বেসিক দিয়ে প্রোগ্রামিং করা যায় এমন একটি মডেল আসে। এই মডেলটিতে মিনিকম্পিউটারের ছোট আকৃতি দেখা যায়। এতে রম, ছোট আকারের এক লাইনের এলইডি (বর্ন ও সংখ্যা দেখার জন্য) ছিল। প্লটারের সাহায্যে এগুলো কম্পিউটারে প্রস্তুতকৃত গ্রাফিক্স বের করা যেত।